UDTALELSE FRA KOMMISSIONEN i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringer til Rådets fælles holdning til forslag til EUROPA-PARLAMENTETS OG RÅDETS AFGØRELSE om et fællesskabshandlingsprogram til fremme af medlemsstaternes samarbejde om bekæmpelse af social OM ÆNDRING AF KOMMISSIONENS FORSLAG i henhold til EF-traktatens artikel 250, stk. 2

1. Indledning

Ifølge EF-traktatens artikel 251, stk. 2, litra c), skal Kommissionen afgive udtalelse om de ændringer som Europa-Parlamentet foreslår ved andenbehandlingen.

2. baggrund

Forslaget KOM(2000) 368 endelig (2000/0157 (COD)) blev sendt til Europa-Parlamentet og Rådet den 16. juni 2000. Europa-Parlamentet afgav udtalelse ved førstebehandlingen den 16. november 2000. Det Økonomiske og Sociale Udvalg vedtog sin udtalelse på plenarforsamlingen den 19. oktober 2000, og Regionsudvalget vedtog sin udtalelse den 13. december 2000.

På baggrund af Europa-Parlamentets udtalelse og i overensstemmelse med EF-traktatens artikel 250, stk. 2, vedtog Kommissionen et ændret forslag, som det sendte til Rådet og Europa-Parlamentet den 24. november 2000 (KOM(2000) 796 endelig).

Rådet nåede til politisk enighed om en fælles holdning på samlingen den 27. og 28. november 2000. Rådet vedtog sin fælles holdning den 12. februar 2001.

Den 17. maj 2001 vedtog Europa-Parlamentet ved andenbehandlingen 15 ændringsforslag til Rådets fælles holdning.

I denne udtalelse gøres der rede for Kommissionens holdning til Europa-Parlamentets ændringsforslag, jf. EF-traktatens artikel 251, stk. 2, litra c).

3. formålet med forslaget

Kommissionen har fremlagt forslaget i lyset af konklusionerne fra Det Europæiske Råd i Lissabon, hvori det hedder, at "indsatsen for at bekæmpe social udstødelse bør bygge på en åben koordinationsmetode, der kombinerer nationale handlingsplaner og et kommissionsinitiativ til samarbejde på dette område, der skal forelægges inden udgangen af juni 2000" (punkt 32 i konklusionerne). Forslaget er baseret på EF-traktatens bestemmelser, navnlig artikel 136 og artikel 137, stk. 2, afsnit 2 og 3. Forslaget udgør det retlige grundlag for en femårig fællesskabshandlingsplan, som skal tilstræbe en større forståelse for social udstødelse og fattigdom, som skal omfatte udveksling af erfaringer som led i medlemsstaternes nationale handlingsplaner til bekæmpelse af fattigdom og social udstødelse, og som skal bidrage til at inddrage alle berørte parter og etablere netværkssamarbejde på EU-plan. Det skal sætte EU og medlemsstaterne i stand til gøre indsatsen mod fattigdom og social udstødelse mere effektiv.

4. kommissionens udtalelse om europa-parlamentets ændringer

Kommissionen kan acceptere 5 af de 15 ændringsforslag helt, principielt eller delvis. Kommissionen kan ikke acceptere de øvrige ændringsforslag og de resterende dele af de delvis godkendte ændringsforslag.

4.1. Ændringer, som Kommissionen godtager

Ændringsforslag 2 (betragtning 2): Forslaget indebærer, at der tilføjes en henvisning til EU's charter om grundlæggende rettigheder og Europarådets socialpagt. Dette ændringsforslag er i overensstemmelse med konklusionerne (side 9) i Kommissionens meddelelse til Europa-Parlamentet om den fælles holdning (SEK(2001) 208).

Ændringsforslag 4 (betragtning 23 (ny)): Forslaget tilføjer en henvisning til overensstemmelsen mellem det foreslåede budget og det foreliggende finansielle overslag. Ændringsforslaget er identisk med betragtning 21 i Kommissionen ændrede forslag.

Ændringsforslag 6 (artikel 3, litra a) og b)): Forslaget er udtryk for den betydning, man tillægger sammenlignelige parametre og indikatorer, for så vidt angår programmets formål, hvilket harmonerer med konklusionerne fra topmøderne i Lissabon, Nice og Stockholm. Eftersom formålet med programmet bør formuleres klart og præcist foreslås følgende omformulering: a) ved at forbedre indsigten i social udstødelse og fattigdom ved hjælp af bl.a. sammenlignelige indikatorer; b) ved at tilrettelægge drøftelser om de førte politikker og ved på grundlag af sammenlignelige parametre at lære af hinandens erfaringer indhøstet som led i gennemførelsen af de nationale handlingsplaner for social integration.

Ændringsforslag 7 (artikel 3, litra c): Forslaget kan kun accepteres, for så vidt som det indebærer en styrkelse af dialogen på alle planer, og forudsat at det omformuleres som følger: c) ved at opbygge aktørernes evne til effektivt at gøre noget ved social udstødelse og fattigdom, gennem netværk på europæisk plan, og ved at fremme en dialog med alle involverede, herunder involverede parter på lokalt og regionalt plan.

Ændringsforslag 14 (bilag, indsatsområde 3, punkt 3.1 og 3.2): Kun forslaget om at hæve finansieringsloftet fra 80% til 90% kan godkendes, og alene under forudsætning af at loftet kun nås under særlige omstændigheder.

4.2. Ændringer, som Kommissionen afviser

Ændringsforslag 1: Forslaget indebærer, at "solidariteten mellem medlemsstaterne" tilføjes listen over Fællesskabets opgaver. Indsatsen mod fattigdom og social udstødelse i de enkelte medlemsstater anses for at være et rent nationalt anliggende, som bør foregå som led i gennemførelsen af de nationale handlingsplaner understøttet af en række fælles målsætninger og samarbejde om bestemte foranstaltninger.

Ændringsforslag 3, 10 og 18: Forslår at nedsætte et rådgivende udvalg for programmet i stedet for et forvaltningsudvalg og at slette paragraf 7, der beskriver iværksættelsesforanstaltninger i overenstemmelse med forvaltningsproceduren. I Kommissionens oprindelige og ændrede forslag var der tale om et rådgivende udvalg, men Kommissionen har accepteret nedsættelsen af et forvaltningsudvalg i stedet, da dette kan ses som udtryk for, at medlemsstaterne er indstillede på at involvere sig mere aktivt i forvaltningen af programmet. På denne måde kan programmet i kraft af den åbne koordinationsmetode yde et mere effektivt bidrag til støtte for samarbejdet mellem medlemsstaterne.

Ændringsforslag 5: Forslaget er overflødigt og kan bringe forvirring i begreberne, fordi det i artikel 2 (Principper) introducerer ordlyden "programmets mål er ...", medens programmets mål rent faktisk fastlægges i artikel 3. Desuden indeholder artikel 2, stk. 1, i Rådets fælles holdning en klarere redegørelse for programmets mål.

Ændringsforslag 5: Forslaget nævner også, at målsætninger skal fastlægges af Rådet og Europa-Parlamentet, medens konklusionerne fra topmøderne i Lissabon og Nice kun omtaler Rådet. Ændringsforslag 8: Samme som ovenfor, angående målene. Ændringsforslag 12: Kommissionen forpligtes til i sin sammenfattende årsrapport til Det Europæiske Råds forårsmøde at give en redegørelse for de fremskridt, der er sket inden for rammerne af programmet, til både Rådet og Parlamentet. Alle disse ændringsforslag tager sigte på at styrke Europa-Parlamentets rolle i den åbne koordinationsmetode. De institutionelle virkninger af disse ændringsforslag ligger helt uden for programmet, som blot er et instrument i den åbne koordinationsmetode.

Ændringsforslag 7 og 13: Det forslås at åbne for finansiel støtte til "innovative projekter med europæisk merværdi med henblik på bekæmpelsen af social udstødelse". I overensstemmelse med den åbne koordinationsmetode er formålet med programmet at tilskynde til samarbejde om fælles foranstaltninger på tværs af grænserne og til gensidig udveksling af erfaringer og ikke at finansiere egentlige aktioner.

Ændringsforslag 11 (artikel 9, stk. 1a (nyt)): Indeholder en opfordring til Kommissionen om at evaluere sine politikker og programmers virkning på fattigdom og social udstødelse. Ændringsforslaget ligger uden for programmets rækkevidde, da det omhandler evaluering af foranstaltningers virkning - en opgave der ivaretages i forbindelse med Kommissionens årlige Syntese Rapport til Det Europæiske Råds forårsmøde. Ordlyden i artikel 9 må desuden anses for at være tilstrækkelig til at sikre en generel sammenhæng mellem aktiviteterne under dette program og andre relevante fællesskabspolitikker, -instrumenter og -foranstaltninger.

Ændringsforslag 14: Forslaget går ud på at opregne de aktører, der skal høres i forbindelse med tilrettelæggelsen af den årlige EU-rundbordskonference. En sådan liste risikerer at blive mere restriktiv og ufuldstændig og mindre fleksibel end det mere generelle udtryk "samtlige berørte aktører".

Ændringsforslag 9: Forslaget indebærer, at budgettet forhøjes fra 70 til 100 mio. EUR. Kommissionen fastholder for nærværende, at det foreslåede budget på 70 mio. EUR er rimeligt og passende i forhold til det personale, der er til rådighed.

5. KONKLUSION

I henhold til EF - traktatens artikel 250, stk. 2, ændrer Kommissionen sit forslag som ovenfor angivet.